Nolikuma 8.pielikums

IEPIRKUMS
“Skaistumkopšanas kursu nodrošināšana jauniešiem 
projektā “PROTI un DARI 2.0””
(identifikācijas Nr. JVP 2026/89/IZ)
1.daļa “Skropstu laminēšana”

PAKALPOJUMA LĪGUMS (projekts)


Jelgavā		        Datums skatāms laika zīmogā
Jelgavas valstspilsētas pašvaldība, reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese: Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irina Malahovska, kura rīkojas saskaņā ar Jelgavas valstspilsētas pašvaldības 2023.gada 23.februāra saistošajiem noteikumiem Nr.23-1 “Jelgavas valstspilsētas pašvaldības nolikums” (turpmāk – Pasūtītājs) no vienas puses, un
……………….., reģistrācijas Nr………….., juridiskā adrese: …………, LV-…….., tās ………….. personā, kur_ rīkojas uz statūtu pamata (turpmāk – Izpildītājs) no otras puses, abi kopā un katrs atsevišķi turpmāk - Līdzēji, saskaņā ar iepirkuma “Skaistumkopšanas kursu nodrošināšana jauniešiem projektā “PROTI un DARI 2.0”” (identifikācijas Nr. JVP 2026/89/IZ) 1.daļas “Skropstu laminēšana” rezultātiem, noslēdz šādu līgumu (turpmāk - Līgums): 

1. LĪGUMA PRIEKŠMETS, IZPILDES TERMIŅŠ 

1.1. Pasūtītājs uzdod un Izpildītājs apņemas nodrošināt skropstu laminēšanas kursus (turpmāk – Pakalpojums) projekta “PROTI un DARI 2.0” mērķa grupas jauniešiem saskaņā ar Tehnisko specifikāciju (1.pielikums), Izpildītāja Finanšu piedāvājumu (2.pielikums), Tehnisko piedāvājumu (3.pielikums), Līguma nosacījumiem. Pakalpojums vienam jaunietim tiek nodrošināts līdz 3 (trīs) mācību stundu apjomā (vienas mācību stundas ilgums ir 40 minūtes). 
1.2. Pakalpojuma sniegšanas vieta - …………...
1.3. Līguma izpildes termiņš ir līdz 2027.gada 31.decembrim vai līdz maksimālās plānotās maksas par pakalpojumu sasniegšanai, ja tā tiek sasniegta pirms Līguma izpildes termiņa beigām.

2. LĪGUMCENA UN NORĒĶINU KĀRTĪBA

2.1. Maksa par Pakalpojuma nodrošināšanu vienam jaunietim par 1 (vienu) mācību stundu ir …. euro (….. euro un … centi) bez pievienotās vērtības nodokļa (turpmāk- PVN), PVN 21% - … euro (…. euro un … centi), kopā …. euro (…. euro un 00 centi). Maksa par Pakalpojuma 3 (trīs) mācību stundu nodrošināšanu vienam jaunietim ir ….. euro (….  euro un … centi) bez PVN, PVN 21% - …..  euro (…. euro un … centi), kopā …. euro (… euro un … centi). Maksa par Pakalpojumu ietver visas ar Pakalpojuma faktisko izpildi saistītās izmaksas, t.sk. izmaksas, kas saistītas izdales mācību materiālu nodrošināšanu.
2.2. Līguma izpildes termiņa laikā kopējā maksimālā plānotā maksa par Pakalpojumu, ieskaitot nodokļus, nodevas un visus citus ar Līguma izpildi saistītos izdevumus, ir 2000,00 euro (divi tūkstoši euro un 00 centi) (turpmāk – Līgumcena). 
2.3. Pasūtītājs iepērk Pakalpojumu pēc faktiskās vajadzības, kas var būt arī par mazāku summu nekā Līgumcena. 
2.4. Par konkrētu Pakalpojuma sniegšanas nepieciešamību - laiku, dalībnieku skaitu Pasūtītāja pilnvarotais pārstāvis sazinās ar Izpildītāja pilnvaroto pārstāvi telefoniski  un/vai  e –pastā, lai vienotos par datumu un laiku, kad tiks nodrošināts Pakalpojums, un sniedz informāciju par katru apmācāmo jaunieti (vārdu, uzvārdu un, pēc nepieciešamības, personas kodu).
2.5. Pasūtītājs veic samaksu Līgumcenas ietvaros par faktiski izpildīto Pakalpojuma apjomu – mācību stundu skaitu mēnesī saskaņā ar Līguma 2.1. apakšpunktā noteikto izcenojumu un Izpildītāja iesniegto Finanšu piedāvājumu.
2.6. Ja jaunietis iepriekš nav informējis Izpildītāja kontaktpersonu par objektīviem apstākļiem, kuru dēļ nevarēs piedalīties nodarbībā, tad Izpildītājam ir tiesības pieprasīt 50% (piecdesmit procentus) no maksas par Pakalpojuma nodrošināšanas 1 (vienu) mācību stundu.
2.7. Kvalitatīvi sniegtais Pakalpojums tiek pieņemts ar abu Līdzēju parakstītu Pakalpojuma pieņemšanas – nodošanas aktu.
2.8. Izpildītājs rēķinu sagatavo elektroniskā veidā un nosūta uz Pasūtītāja oficiālo elektronisko adresi kā e-adreses ziņojuma pielikumu (XML un PDF formātā).
2.9. Pasūtītājs, pamatojoties uz Izpildītāja iesniegto rēķinu un Pakalpojuma pieņemšanas - nodošanas aktu, veic samaksu pārskaitot naudu Izpildītāja norādītajā bankas kontā 10 (desmit) darba dienu laikā, skaitot no rēķina saņemšanas dienas.

3. LĪDZĒJU SAISTĪBAS, TIESĪBAS UN ATBILDĪBA

3.1. Izpildītājs apņemas:
3.1.1. veikt Pakalpojuma izpildi Līgumā noteiktajā termiņā, apjomā un kvalitātē;
3.1.2. informēt Līguma 9.4.apakšpunktā norādīto Pasūtītāja kontaktpersonu par gadījumiem, kad kāds no apmācāmajiem jauniešiem nav apmeklējis nodarbību;
3.1.3. vismaz 1 (vienu) dienu iepriekš informēt Līguma 10.4.apakšpunktā norādīto Pasūtītāja kontaktpersonu, ja kādu objektīvu apstākļu dēļ Pakalpojuma izpilde ir neiespējama, uz laiku tiek pārtraukta vai nenotiek kāda no nodarbībām;
3.1.4. neveikt nekādas darbības, kas tieši vai netieši var radīt zaudējumus Pasūtītājam vai kaitēt tā interesēm;
3.1.5. ievērot darba drošības un citas normatīvajos aktos noteiktās prasības Pakalpojuma sniegšanas laikā;
3.1.6. sniegt Pasūtītājam nepieciešamo informāciju norādītajā termiņā; 
3.1.7. nodrošināt jaunieti ar  mācību materiāliem, t.sk. izdales materiāliem;
3.1.8. nepieprasīt no apmācāmajiem jauniešiem nekādu papildus maksu par apmācību procesa nodrošināšanu;
3.1.9. pēc pilna kursa apgūšanas izsniegt jaunietim apliecību. 
3.2. Pasūtītājs apņemas:
3.2.1. veikt samaksu par kvalitatīvi un laikā sniegtu apmācību Līgumā noteiktajos termiņos un kārtībā;
3.2.2. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Pakalpojuma izpildei nepieciešamajiem dokumentiem vai citu informāciju;
3.2.3. informēt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem vienojoties, Pakalpojuma izpildes termiņi tiek attiecīgi pagarināti.
3.3. Izpildītājs apliecina, ka ir pienācīgi iepazinies ar Pakalpojuma izpildes nosacījumiem, apjomu, kā arī Pasūtītāja prasībām un atsakās saistībā ar to izvirzīt jebkādus iebildumus vai pretenzijas.
3.4. Izpildītājs ir informēts, ka Pasūtītājs ir ieviesis un darbojas saskaņā ar Kvalitātes pārvaldības sistēmas ISO standarta 9001, Vides pārvaldības sistēmas ISO standarta 14001 un Energopārvaldības sistēmas ISO standarta 50001-2012 nosacījumiem, nodrošinot kvalitatīvus pakalpojumus, sekmējot dabas resursu ilgtspējīgu izmantošanu, veicinot videi draudzīgu un modernu tehnoloģiju izmantošanu.
3.5. Pasūtītājam ir tiesības kontrolēt Līguma izpildes gaitu, veikt Pakalpojuma kvalitātes kontroles pasākumus un pieprasīt no Izpildītāja kontroles veikšanai nepieciešamo informāciju, norādot tā sniegšanas termiņu.
3.6. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
3.7. Ja Izpildītājs nenodrošina Pakalpojumu Līgumā norādītajā termiņā, tad Izpildītājs maksā Pasūtītājam līgumsodu 0,1% (viena desmitā daļa procenta) apmērā no nenodrošinātā Pakalpojuma maksas par katru nokavēto Pakalpojuma izpildes dienu, bet ne vairāk kā 10% (desmit procentus) no nenodrošinātā Pakalpojuma maksas, kā arī atlīdzina visus tādējādi Pasūtītājam nodarītos zaudējumus. Pasūtītājam ir tiesības ieskaita kārtībā samazināt Izpildītājam maksājamo Pakalpojuma maksu tādā apmērā, kāda ir aprēķinātā līgumsodu summa.
3.8. Ja Pasūtītājs neveic samaksu par Pakalpojumu laikā, tad Pasūtītājs maksā līgumsodu 0,1% (viena desmitā daļa no procenta) apmērā no laikā nesamaksātās summas par katru nokavēto dienu, bet ne vairāk kā 10% (desmit procenti) no laikā nesamaksātās summas.
3.9. Ja Izpildītājs atsakās no Līguma izpildes, Pasūtītājam ir tiesības piemērot līgumsodu 10% (desmit procentu) apmērā no Līgumcenas. Par atteikšanos no Līguma izpildes šī punkta izpratnē tiek  uzskatīta atteikšanās no Pakalpojuma izpildes, tai skaitā Pakalpojuma  izpildes neuzsākšana 10 (desmit) darba dienu laikā atbilstoši Līguma 2.4.apakšpunktā noteiktajai kārtībai. 
3.10. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.

4. DATU AIZSARDZĪBA 

4.1. Līdzējam ir tiesības apstrādāt no otra Līdzēja iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
4.2. Līdzēji var apstrādāt fizisko personu datus tikai tad, ja ir atbilstošs tiesiskais pamats. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis.
4.3. Līdzēji apņemas nenodot tālāk trešajām personām no otra Līdzēja iegūtos fizisko personu datus, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti.
4.4. Ja saskaņā ar normatīvajiem aktiem Līdzējiem var rasties pienākums nodot tālāk trešajām personām no otra Līdzēja iegūtos fiziskās personas datus, tas pirms šādu datu nodošanas informē par to otru Līdzēju, ja vien tiesību normatīvie akti to neparedz vai neaizliedz.
4.5. Ņemot vērā to, ka Līdzējiem Līgumā noteikto pienākumu veikšanai un mērķa sasniegšanai ir jāsaņem dati, kas identificē un raksturo fiziskās personas, Līdzēji nodrošina, ka:
4.5.1. personas datiem ir noteikts ierobežotas pieejamības informācijas statuss;
4.5.2. personas, kas Līdzēju vārdā apstrādā datus, tam ir īpaši pilnvarotas un apņēmušās nodrošināt datu konfidencialitāti;
4.5.3. tiek veikti drošības pasākumi, lai aizsargātu datus no nejaušas, nelikumīgas iznīcināšanas, pārveidošanas, neautorizētas izpaušanas vai piekļuves.
4.6. Datus Līdzēji saņem no datu subjekta likumīgā pārstāvja vai trešajām personām.
4.7. Līdzēji apņemas nekavējoties informēt viena otru, ja tā ir saņēmusi pieprasījumu no trešajām personām vai tiesībsargājošām iestādēm izpaust datus (ja vien tas nav aizliegts ar piemērojamajiem normatīvajiem aktiem), kā arī par datu subjekta pieprasījumu sniegt informāciju par saviem datiem.
4.8. Līdzēji nekavējoties, bet ne vēlāk, kā 36 stundu laikā informē viens otru, ja notikusi nesankcionēta piekļuve datiem, datu noplūde, neatļauta vai nejauša datu iznīcināšana, kā arī apņemas palīdzēt viens otram datu aizsardzības pārkāpuma seku likvidēšanā.
4.9. Kontaktinformācija fizisko personu datu aizsardzības pārkāpuma/incidenta konstatēšanas gadījumā:
4.9.1. Pasūtītāja e-pasts: dati@jelgava.lv, tālr. +371 63005444;
4.9.2. Izpildītāja e-pasts: ………., tālr. ………….
4.10. Līguma izpildes ietvaros Līdzējiem savstarpēji apmainoties ar Līdzēju pārstāvju/kontaktpersonu identificējošo informāciju un kontaktinformāciju, kas satur personu datus, tās tiek uzskatītas par patstāvīgiem pārziņiem savā rīcībā esošai personas datu apstrādei.
4.11. Katrs no Līdzējiem apņemas informēt tās personas, kuras personas dati (piemēram, kuras norādītas kā Līdzēju pārstāvji/kontaktpersonas līgumā) tiek nodoti otram Līdzējam, par to, ka tās personas dati tiek apstrādāti šādam nolūkam, kā arī informē par otra Līdzēja nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. līguma saistību izpildei, kā arī par iespēju vērsties pie attiecīgā Līdzēja, lai iegūtu papildu informāciju vai īstenotu savas kā datu subjekta tiesības.
4.12. Līdzēji apņemas pēc otra Līdzēja vai datu subjekta pieprasījuma, ja tas iespējams, iznīcināt no otra Līdzēja iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

5. KONFIDENCIALITĀTE

5.1. Līdzēji vienojas, ka visa veida informācija, kas iegūta Līguma izpildes gaitā, uzskatāma par konfidenciālu informāciju, ja vien spēkā esošie normatīvie tiesību akti neparedz pretējo. 
5.2. Par konfidenciālu informāciju Līguma ietvaros netiek uzskatīta informācija:
5.2.1. kas Izpildītājam bijusi zināma, pirms Pasūtītājs to iesniedzis;
5.2.2. ko Pasūtītājs ir sniedzis citām personām bez noteiktiem ierobežojumiem;
5.2.3. kuru Izpildītājs ir pats radījis, nebalstoties uz Pasūtītāja iesniegto informāciju;
5.2.4. kura ir nokļuvusi publiskajā telpā, nepārkāpjot Līgumā noteiktos konfidencialitātes noteikumus;
5.2.5. kuru Izpildītājs var tiesiski iegūt no jebkuras trešās personas.
5.3. Līdzēji veic visus nepieciešamos pasākumus, lai aizsargātu konfidenciālu informāciju, tajā skaitā par nepieciešamību nodrošināt konfidenciālas informācijas aizsardzību informē savus darbiniekus un citas Līguma izpildē iesaistītās personas.
5.4. Līdzējiem ir pienākums neizpaust konfidenciālu informāciju trešajām personām bez otra Līdzēja iepriekšējas rakstiskas piekrišanas, ja vien spēkā esošie tiesību akti neparedz pienākumu Līdzējam izpaust konfidenciālu informāciju atsevišķām trešajām personām.
5.5. Ja kādam no Līdzējiem normatīvajos aktos noteiktajā kārtībā ir jāsniedz konfidenciāla informācija trešajai personai, tā nekavējoties, bet ne vēlāk kā divu darba dienu laikā par to informē otru Līdzēju, ja normatīvie akti atļauj šāda veida informēšanu.


6. IZMAIŅAS LĪGUMĀ, TĀ DARBĪBAS PĀRTRAUKŠANA

6.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
6.2. Pasūtītājam ir tiesības vienpusēji izbeigt Līgumu, par to brīdinot Izpildītāju 3 (trīs) dienas iepriekš, ja Izpildītājs kļūst maksātnespējīgs, bankrotē, tā darbība tiek izbeigta vai pārtraukta.
6.3. Pasūtītājam ir tiesības vienpusēji atkāpties no Līguma un neapmaksāt Līguma 2.1.  apakšpunktā noteikto maksu par Pakalpojumu, par to rakstveidā brīdinot Izpildītāju 5 (piecas) darba dienas iepriekš, ja Pasūtītājs, konstatē, ka Izpildītājs veic Pakalpojumu neatbilstoši Darba uzdevumam, Līguma nosacījumiem vai normatīvajiem aktiem.
6.4. Pasūtītājam ir tiesības vienpusēji izbeigt Līgumu ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas Līguma organizācijas dalībvalsts noteiktās sankcijas.
6.5. Pasūtītājam ir tiesības uzskatīt, ka Izpildītājs ir vienpusēji atkāpies no Līguma šādos gadījumos, par to brīdinot Izpildītāju 3 (trīs) dienas iepriekš, ja Izpildītājs :
6.5.1. piemēro citus maksājumus vai paaugstina Pakalpojuma cenu, kuru nav akceptējis Pasūtītājs;
6.5.2. nesadarbojas ar Pasūtītāja pilnvaroto pārstāvi (neatbild uz telefona zvaniem, e-pasta sūtījumiem) ilgāk par 3 (trīs) darba dienām;
6.5.3. nepilda normatīvo aktu prasības, kas attiecas uz Pakalpojuma izpildi;
6.5.4. nepilda Līguma 3.1.9.apakšpunktā noteikto. 

7. IZPILDĪTĀJA APAKŠUZŅĒMĒJI
7.1. Izpildītājs nav tiesīgs bez saskaņošanas ar Pasūtītāju veikt piedāvājumā norādīto apakšuzņēmēju nomaiņu Līguma izpildē. Pasūtītājs var prasīt apakšuzņēmēja viedokli par nomaiņas iemesliem
7.2. Pasūtītājs nepiekrīt Izpildītāja piedāvājumā norādītā apakšuzņēmēju nomaiņai, ja pastāv kāds no šādiem nosacījumiem:
7.2.1. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies Iepirkumā, apliecinot savu atbilstību Iepirkuma noteiktajām prasībām.
7.2.2. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājumu vērtēšanas kritērijiem.
7.3. Pasūtītājs pieņem lēmumu atļaut vai atteikt Izpildītājam apakšuzņēmēju nomaiņu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
7.4. Izpildītājs atbild par apakšuzņēmēju darbu.

8. STRĪDU RISINĀŠANAS KĀRTĪBA

Visas pretenzijas un domstarpības, kas saistītas ar Līgumu, Līdzēji risina sarunu ceļā. Ja Līdzēji nespēj vienoties, strīds risināms Latvijas Republikas tiesā normatīvajos aktos noteiktajā kārtībā.


9. NEPĀRVARAMA VARA

9.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
9.2. Līdzējam, kas atsaucas uz nepārvaramas varas vai ārkārtēja rakstura apstākļu darbību,  nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa līgumā paredzēto saistību izpilde. Nesavlaicīga paziņojuma gadījumā Līdzējs netiek atbrīvots no līguma saistību izpildes.
9.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.

10. CITI NOTEIKUMI

10.1. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
10.2. Līgums stājas spēkā pēc pēdējā pievienotā droša elektroniskā paraksta un tā laika zīmoga datuma un  ir spēkā līdz Līdzēju savstarpējo saistību izpildei vai dienai, kad tas tiek izbeigts Līgumā noteiktajā kārtībā.
10.3. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
10.4. Pasūtītājs par kontaktpersonu Līguma izpildes laikā nozīmē Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta [..], Attīstības plānošanas nodaļas [..], tālr. [..], e-pasts: [..]. Pasūtītāja kontaktpersona ir atbildīga par Līguma izpildes uzraudzīšanu, tai skaitā par Pakalpojuma pieņemšanas – nodošanas akta noformēšanu, iesniegšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
10.5. Izpildītājs par pilnvaroto pārstāvi Līguma izpildes laikā nozīmē ……, tel. …., e-pasts ….. Izpildītāja pilnvarotais pārstāvis ir atbildīgs par Līguma izpildes uzraudzīšanu, tai skaitā par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai.
10.6. Pasūtītājs par pilnvaroto pārstāvi Līguma izpildes laikā, kurš ir tiesīgs parakstīt Pakalpojuma pieņemšanas nodošanas aktu un defektu aktu, nozīmē Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta [..], tālr. [..], e-pasts: [..], viņas prombūtnes laikā Attīstības un pilsētplānošanas departamenta vadītāja vietnieci, Attīstības plānošanas nodaļas [..], tālr. [..], e-pasts: [..].
10.7. Pilnvaroto pārstāvju, kontaktpersonas vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) dienu laikā no izmaiņu iestāšanās dienas.
10.8. Līgums sagatavots un parakstīts elektroniska dokumenta veidā, katrs Līdzējs Līgumu glabā savā lietvedībā elektroniskā dokumenta formā. 
10.9. Līguma pielikumi:
10.9.1. Tehniskā specifikācija (datne ar nosaukumu: 1.pielikums_Tehniska_specifikacija.docx);
10.9.2. Izpildītāja Finanšu piedāvājums (datne ar nosaukumu: 2.pielikums_Finansu_piedavajums.edoc).
10.9.3. Tehniskais piedāvājums (datne ar nosaukumu: 3.pielikums _Tehniskais_piedavajums.edoc).

11. LĪDZĒJU REKVIZĪTI UN PARAKSTI

	PASŪTĪTĀJS
Jelgavas valstspilsētas pašvaldība, Jelgavas valstspilsētas pašvaldības iestādes “Centrālā pārvalde” personā
	IZPILDĪTĀJS

